techiaith/cofnodycynulliad_en-cy huggingface dataset:
English: In every annual report, as you've mentioned, Sir Wyn Williams has emphasised the importance of the independence of the Welsh Tribunals unit. And not for one second do I question that independence, but, as you are aware, it is crucial that justice is seen to be done. I'm sure you would agree, but just for the record, would you agree that we need structural independence for this unit within Welsh Government, and what are your plans to ensure this? And to conclude, Deputy Llywydd, through the Welsh tribunals, we have an opportunity to build a justice system that is fair and accessible in Wales. For example, you don't have to pay any hearing fee in Welsh tribunals. However, in order to have a fair system, we need sufficient resources from the Government and from the Senedd for tribunals. The president of tribunals, and its members, and the staff, and everyone who uses the service, need the support that they need. And that, Counsel General, is how we can persuade the people of Wales, and prove to the people of Wales, that we can do justice better here in Wales than is done in Westminster. Thank you.
Welsh: Ym mhob adroddiad blynyddol, fel dŷch chi wedi ei ddweud, mae Syr Wyn Williams wedi sôn am bwysigrwydd annibyniaeth uned Tribiwnlysoedd Cymru. Nawr, ddim am un eiliad dwi'n cwestiynu annibyniaeth yr uned yna, ond, fel rŷch chi'n ymwybodol, mae'n hanfodol bod cyfiawnder yn cael ei weld yn cael ei weithredu. Dwi'n siŵr eich bod chi'n cytuno, ond er mwyn y record, a ydych chi'n cytuno bod angen annibyniaeth strwythurol ar yr uned o Lywodraeth Cymru, a beth yw'ch cynlluniau i weithredu hyn? Ac i gloi, Ddirprwy Lywydd, drwy dribiwnlysoedd Cymru, mae gennym ni gyfle i adeiladu system gyfiawnder deg a hygyrch yng Nghymru. Er enghraifft, does dim rhaid talu unrhyw ffi gwrandawiad yn nhribiwnlysoedd Cymru. Fodd bynnag, er mwyn cyflawni, er mwyn cael system deg, mae angen digon o sylw ac adnoddau gan y Llywodraeth a chan y Senedd i'r tribiwnlysoedd. Rhaid i lywydd y tribiwnlysoedd, rhaid i'w aelodau, rhaid i'r staff, a phob defnyddiwr, gael y cymorth sydd ei angen arnynt. A dyna, Gwnsler Cyffredinol, sut y mae modd i ni berswadio pobl Cymru, profi i bobl Cymru, y gallwn ni wneud cyfiawnder yn well yma yng Nghymru nag yn San Steffan. Diolch yn fawr.
English: We've reached voting time now. But, first of all, and in accordance with Standing Order 12.18, I will suspend the meeting before proceeding to voting time.
Welsh: Rydym wedi cyrraedd yr amser pleidleisio. Ond, yn gyntaf, yn unol â Rheol Sefydlog 12.18, byddwn yn atal y cyfarfod dros dro cyn symud i'r cyfnod pleidleisio.
English: We've now reached voting time and therefore we now move on to our votes. The first vote is on item 7 on today's agenda: the Health Protection (Coronavirus Restrictions) (No. 5) (Wales) (Amendment) (No. 20) Regulations 2021. I call for a vote on the motion, tabled in the name of Lesley Griffiths. Open the vote. In favour, 37, no abstentions, 13 against. Therefore, the motion is agreed.
Welsh: Rydym bellach wedi cyrraedd y cyfnod pleidleisio ac felly rydym yn symud ymlaen nawr at ein pleidleisiau. Mae'r bleidlais gyntaf ar eitem 7 ar yr agenda heddiw: Rheoliadau Diogelu Iechyd (Cyfyngiadau Coronafeirws) (Rhif 5) (Cymru) (Diwygio) (Rhif 20) 2021. Galwaf am bleidlais ar y cynnig, a gyflwynwyd yn enw Lesley Griffiths. Agorwch y bleidlais. O blaid, 37, neb yn ymatal, 13 yn erbyn. Felly, derbynnir y cynnig.
English: The next item is item 8: the legislative consent motion on the Rating (Coronavirus) and Directors Disqualifications (Dissolved Companies) Bill. I call for a vote on the motion, tabled in the name of Rebecca Evans. Open the vote. Thank you. Close the vote. In favour, 39, no abstentions, 11 against. Therefore, the motion is agreed.
Welsh: Yr eitem nesaf yw eitem 8: y cynnig cydsyniad deddfwriaethol ar y Y Bil Ardrethu (Coronafeirws) ac Anghymhwyso Cyfarwyddwyr (Cwmnïau a Ddiddymwyd). Galwaf am bleidlais ar y cynnig, a gyflwynwyd yn enw Rebecca Evans. Agorwch y bleidlais. Diolch. Caewch y bleidlais. O blaid, 39, neb yn ymatal, 11 yn erbyn. Felly, derbynnir y cynnig.
English: The next item is item 11: the debate on the president of the Welsh Tribunals annual report - no, I've done that one. Sorry. My apologies - item 9: the legislative consent motion on the Armed Forces Bill. I call for a vote on the motion, tabled in the name of Hannah Blythyn. Open the vote. Thank you. Close the vote. In favour, 39, no abstentions, 11 against. Therefore, the motion is agreed.
Welsh: Yr eitem nesaf yw eitem 11: y ddadl ar lywydd adroddiad blynyddol Tribiwnlysoedd Cymru - na, rwyf wedi gwneud honna. Mae'n ddrwg gen i. Rwy'n ymddiheuro - eitem 9: y cynnig cydsyniad deddfwriaethol ar Fil y Lluoedd Arfog. Galwaf am bleidlais ar y cynnig, a gyflwynwyd yn enw Hannah Blythyn. Agorwch y bleidlais. Diolch. Caewch y bleidlais. O blaid, 39, neb yn ymatal, 11 yn erbyn. Felly, derbynnir y cynnig.
English: And that concludes the voting for this evening, and it concludes the business for the day. Everyone have a safe journey home.
Welsh: Ac mae hynny'n cloi'r pleidleisio ar gyfer heno, ac mae'n dod â'r busnes i ben am y diwrnod. Rwy'n dymuno taith ddiogel adref i bawb.
English: Good morning. I'd like to welcome everyone to this meeting of the Culture, Communications, Welsh Language, Sport, and International Relations Committee. In accordance with Standing Order 34.19, I have determined that the public are excluded from attending the committee's meeting in order to protect public health. This meeting is being broadcast live on Senedd.tv, and some of our Members and witnesses this morning are joining us via video-conference. Do any Members have any declarations of interest to make? I don't see that there are any.
Welsh: Bore da. Hoffwn eich croesawu chi a'r Aelodau i'r cyfarfod hwn o'r Pwyllgor Diwylliant, Cyfathrebu, y Gymraeg, Chwaraeon a Chysylltiadau Rhyngwladol. Yn unol â Rheol Sefydlog 34.19, rwyf wedi penderfynu gwahardd y cyhoedd o gyfarfod y pwyllgor er mwyn diogelu iechyd y cyhoedd. Mae'r cyfarfod hwn yn cael ei ddarlledu'n fyw ar Senedd.tv, ac mae rhai o'n Haelodau ni a'n tystion y bore yma yn ymuno â ni drwy gyswllt fideo. Oes gan unrhyw Aelodau unrhyw fuddiannau i'w datgan? Dwi ddim yn gweld unrhyw Aelod yn dweud bod gyda nhw fuddiannau i'w datgan.
English: So, we'll move onto item 2, which is a one-day inquiry on arts and creative industries. May I ask the witnesses to introduce themselves? For this session, I'll ask for the witnesses in the room to introduce themselves first, and for the second I'll go to those online. But, first of all, I'll go to Louise, please.
Welsh: Felly, fe wnawn ni symud ymlaen at eitem 2, sef ymchwiliad undydd i'r celfyddydau a'r diwydiannau creadigol. Gaf i ofyn i'r tystion i gyflwyno eu hunain? Ar gyfer y sesiwn yma, fe wnaf i ofyn i'r tystion yn yr ystafell i gyflwyno eu hunain yn gyntaf, ac am yr ail sesiwn fe wnaf i fynd at y rhai ar-lein yn gyntaf. Fe wnaf i fynd at Louise yn gyntaf.
English: Fantastic. It's wonderful to have you with us this morning. We'll move straight to questions, and the first questions are from Tom Giffard.
Welsh: Ffantastig. Mae'n hyfryd i gael chi i gyd gyda ni. Fe wnawn ni symud yn syth at gwestiynau, a'r Aelod cyntaf yn gofyn cwestiynau y bore yma yw Tom Giffard.
English: Thank you for that. I'll also say, if anybody wants to add anything at all, I won't be able to come to everyone for every question, but do, please, raise your hand if you want to contribute.
Welsh: Diolch am hynna. Dylwn i wedi dweud, os oes unrhyw un eisiau ychwanegu, byddwn ni ddim efallai'n dod at bob person ar gyfer pob cwestiwn, os dŷch chi'n gallu jest codi llaw.
English: Unless anybody else wants to add something, we'll go back to Tom. Tom.
Welsh: Oni bai bod rhywun arall eisiau ychwanegu, gwnawn ni fynd nôl at Tom. Tom.
English: I will ask my questions in Welsh - just so that I don't surprise our interpreters too much. What should the committee prioritise for the next five years?
Welsh: A gaf i ofyn yn Gymraeg, os gwelwch yn dda? Bydd y cyfieithwyr yn synnu. Beth ddylai'r pwyllgor ei flaenoriaethu ar gyfer y pum mlynedd nesaf?
English: As Diane has already mentioned the reports on expanding engagement, I would like to know whether there is any update in terms of the next steps from the arts council and Amgueddfa Cymru, the national museum. Last time you were here we noted that the three reports had been welcomed by the arts council, so do you know yet how these reports will influence the investment review, and have there been further discussions on the fact that you have welcomed these reports following on from the specific comments on the Welsh language in those reports as well?
Welsh: Gan fod Diane wedi crybwyll yn barod yr adroddiadau ar ehangu ymgysylltiad, byddwn i'n hoffi gwybod os oes yna unrhyw ddiweddariad o ran y camau nesaf gan y cyngor celfyddydau ac Amgueddfa Cymru. Yn amlwg, tro diwethaf roeddech chi yma, gwnaethon ni nodi bod y tri adroddiad wedi cael eu croesawu gan y cyngor. Felly, ydych chi'n gwybod eto sut bydd yr adroddiadau hyn yn dylanwadu ar yr adolygiad buddsoddi, a hefyd oes yna drafodaethau pellach wedi bod am y ffaith eich bod chi wedi croesawu'r adroddiadau yn sgil y sylwadau penodol am yr iaith Gymraeg ynddyn nhw?
English: Lorne and Gillian, thank you for being so patient. Hefin had asked about the priorities that you think we should be considering as a committee. That's what you asked, wasn't it, Hefin?
Welsh: Nawr, Lorne a Gillian, diolch am eich amynedd. Roedd Hefin wedi gofyn pa flaenoriaethau rydych chi'n meddwl dylen ni fod yn eu hystyried fel pwyllgor. Dyna beth roeddech chi wedi ei ofyn yn gyntaf, onid oedd e, Hefin?
English: What do you think the Welsh Government should prioritise for the future, and do you have any specific priorities for the Welsh Government's forthcoming draft budget?
Welsh: Beth ddylai Llywodraeth Cymru flaenoriaethu yn y dyfodol, ac a oes gennych chi unrhyw flaenoriaethau penodol ar gyfer cyllideb ddrafft Llywodraeth Cymru, sydd ar ddod?
English: Thank you, Gillian. Before I bring in the witnesses in the room - . Hefin, we will ask the witnesses to answer with regard to the priorities for the Welsh Government's budget. Is there anything else that you wanted to add to that question before I ask the witnesses in the room to come in, or are you content? Great. So, in terms of Hefin's final question, do you have any suggestions of what you would like the Welsh Government to be considering with regard to its budget and funding? Is there anything that you'd like to add on that? Yes, Louise.
Welsh: Diolch, Gillian. Cyn i fi ddod â'r tystion yn yr ystafell i mewn - . Hefin, gwnawn ni ofyn i'r tystion yn yr ystafell am y blaenoriaethau am gyllideb Llywodraeth Cymru, fel yr oeddech chi wedi gofyn. Oedd yna unrhyw beth arall roeddech chi eisiau ychwanegu at hwnna cyn i fi ofyn i'r tystion yn yr ystafell, neu ydych chi'n hapus? Grêt. Ocê, so, o ran cwestiwn olaf Hefin, oes gennych chi unrhyw awgrymiadau o beth y byddwch chi'n hoffi i Lywodraeth Cymru fod yn ei ystyried ynglŷn â'r gyllideb? Oes gennych chi unrhyw beth y byddwch chi eisiau ychwanegu am hwnna? Ie, Louise.
English: Fantastic. Thank you for that. I am very aware that we are halfway through our session and we have three Members who haven't asked their questions yet, so, if it is okay, we'll move on to Heledd Fychan now. Heledd.
Welsh: Ffantastig. Diolch am hwnna, Louise. Rwy'n ymwybodol iawn ein bod ni hanner ffordd drwy'n sesiwn ac mae gennyf i dri Aelod sydd ddim wedi gofyn eu cwestiynau nhw eto, felly, os mae fe'n ocê, gwnawn ni symud ymlaen at Heledd Fychan nawr. Heledd.
English: Yes. If I could just ask about participation and engagement, clearly we've received some information in terms of diversity and ensuring greater access to settings. But I would like to ask a question on participation and engagement in our most rural areas, and ensuring that we have participation across Wales. Do you see that some of our rural areas, specifically, are perhaps suffering more than the more urban areas where there is a greater density of population? Certainly in terms of the communication I've received, there are challenges facing those who are reliant on expenditure from local authorities. So, is there anything specific in terms of our smaller venues that the Welsh Government or the arts council should be doing, or is there anything that we as a committee could do to support that?
Welsh: Ie. Os caf i jest ofyn ynglŷn â chyfranogi ac ymgysylltu, yn amlwg rydyn ni wedi cael peth gwybodaeth o ran amrywiaeth a sicrhau mwy o fynediad i leoliadau. Ond byddwn i'n hoffi gofyn cwestiwn ynglŷn â'r cyfranogi ac ymgysylltu yn yr ardaloedd mwyaf gwledig, a sicrhau ledled Cymru y cyfranogiad hwnnw. Ydych chi yn gweld bod rhai o'n hardaloedd gwledig ni, yn benodol efallai, yn dioddef mwy na rhai mwy trefol efo mwy o drwch poblogaeth? Yn sicr, o ran y cyfathrebu dwi wedi'i dderbyn, dwi'n gweld heriau gan y rhai sydd efallai'n ddibynnol hefyd ar wariant gan awdurdodau lleol. Oes yna rywbeth penodol o ran ein lleoliadau llai rydych chi'n meddwl y dylai Llywodraeth Cymru neu'r cyngor celfyddydau fod yn ei wneud, neu rywbeth y byddem ni fel pwyllgor yn gallu ei wneud i ategu hynny?
English: If I could ask for responses that are succinct as possible. I know this is a huge issue, but I'm just very aware of the time. Does anybody want to pick that up? Diane.
Welsh: Os gallaf ofyn am atebion mor gryno â phosib. Dwi'n gwybod bod hyn yn bwnc mawr iawn, ond dwi jest yn ymwybodol iawn o amser. Oes unrhyw un eisiau pigo hynny i fyny? Diane.
English: Thank you very much. We'll move on, finally, to Carolyn Thomas.
Welsh: Diolch yn fawr iawn. Fe wnawn ni symud, yn olaf, at Carolyn Thomas.
English: Does anybody want to add anything?
Welsh: Oes unrhyw un eisiau ychwanegu i hwnna?
English: Well, I wanted to ask - . Heledd, did you have anything that you wanted to ask? Did you want to come in on a supplementary issue? No. In terms of the process of appointing a new chief executive of the arts council, is there any additional support that you've been receiving by the Government? Is there any additional support that you would like to receive, or do you have any update that you can give us on that, please?
Welsh: Wel, roeddwn i eisiau gofyn i'r - . Heledd, oedd gyda chi unrhyw beth roeddech chi eisiau ei ofyn yn olaf? Oeddech chi eisiau dod mewn â rhywbeth atodol? Na. O ran y broses o apwyntio prif weithredwr newydd i'r cyngor celfyddydau, oes unrhyw gefnogaeth ychwanegol rydych chi wedi ei chael gan y Llywodraeth? Oes unrhyw gefnogaeth ychwanegol yr hoffech chi ei chael, neu oes unrhyw ddiweddariad fyddech chi'n gallu ei rhoi inni ar hyn o bryd am hwnna?
English: Fantastic. Thank you very much. May I thank all witnesses and Members for the session this morning? A transcript of the discussion will be sent to you for you to check for accuracy. I know that we talked on several occasions that you might want to write to us with additional information. Some of you have said that you would wish to send us some further evidence. So, thank you very much to all of you. Members, we will take a short break now just until 10:40. So, we'll go into private session to invite the new witnesses in. Thank you very much.
Welsh: Ffantastig. Diolch yn fawr iawn. Gaf i ddiolch i bob un o'r tystion a'r Aelodau am y sesiwn y bore yma? Bydd transgript o'r hyn dŷch chi wedi ei ddweud yn cael ei ddanfon atoch chi ichi ei wirio. Rwyf i'n gwybod dŷn ni wedi sôn ar sawl achlysur efallai y byddwch chi eisiau ysgrifennu atom ni gyda mwy o wybodaeth y mae rhai ohonoch chi wedi ei chrybwyll. Efallai y byddwch chi eisiau danfon pethau atom ni hefyd. Ond diolch yn fawr iawn i chi i gyd Aelodau, byddwn ni'n cymryd egwyl fer, jest tan ugain munud i, so gwnawn ni fynd i mewn i sesiwn breifat er mwyn cael y tystion newydd i mewn. Diolch yn fawr iawn i chi am hwnna.
English: Welcome back, everyone, to our session this morning - . Yes, it is still morning, and we are still on our one-day inquiry on arts and creative industries. I'll ask our witnesses for our second evidence session to introduce themselves. I'll come to the witnesses online first of all. I'll turn first to Sara.
Welsh: Croeso nôl i'n sesiwn y bore yma - . Wel, mae hi dal yn fore yma, ac rŷm ni dal ar ein hymchwiliad undydd i'r celfyddydau a'r diwydiannau creadigol. Gwnaf i ofyn i'n tystion ni am ein hail sesiwn i gyflwyno eu hunain. Gwnaf i ddod at y tystion sydd ar-lein gyda ni yn gyntaf. Gwnaf i ddod yn gyntaf at Sara.
English: Good morning. Thank you for the opportunity. I am the newly appointed chair of TAC, representing the film, television, radio and digital sectors in Wales.
Welsh: Bore da. Diolch am y cyfle. Cadeirydd newydd, os caf i ddweud, TAC, sy'n cynrychioli'r sector ffilm a theledu a radio a digidol yng Nghymru.
English: Fantastic. It's lovely to have you all with us this morning. I've just been explaining to Dyfrig; if you could just raise your hand if you want to come in on any question, because perhaps not everyone will want to come in on every question, and there are many issues that we want to cover. We'll go straight to questions, with Tom Giffard to start. Tom.
Welsh: Ffantastig. Lyfli i'ch cael chi i gyd gyda ni heddiw. Fel rwyf newydd fod yn esbonio i Dyfrig; os byddwch chi'n gallu dangos eich llaw os ydych chi eisiau dod i mewn ar unrhyw gwestiwn, achos efallai bydd pawb ddim eisiau dod i mewn ar bob cwestiwn, a bydd nifer o bethau byddwn ni'n gofyn. Fe wnawn ni symud yn syth at gwestiynau, ac fe wnawn ni fynd at Tom Giffard yn gyntaf. Tom.
English: One of the things I think is important here, and this is where perhaps the Senedd has a role to play, is that there is scrutiny of who does what and in what language. We know, for example, that we have a very strong Welsh-medium sector in Wales, and foreign markets are extremely important for the work that is done. That's a point that needs to be taken into account, namely that it is possible for us, despite Brexit, to continue to access those markets and to work in partnership. We also need to scrutinise what Ofcom and the BBC are doing in terms of safeguarding the IP, the intellectual property, that producers have in Wales. That's important in moving forward, because in reality that's where the investment comes from. If you sell something and get money for that then you can invest back in the sector. And it's just as important - I know that members of TAC see this as very important, particularly those producing through the medium of English - that Wales and the people of Wales are fairly reflected by companies from Wales, if I may say so, at the international level, and that that can happen through the medium of English as well as Welsh.
Welsh: Un o'r pethau dwi'n credu sy'n bwysig yn fan hyn, a dyma lle mae rôl, efallai, gan y Senedd i chwarae, yw bod yna sgriwtineiddio yn digwydd, a dweud y gwir, o bwy sydd yn cael gwneud beth ac ym mha iaith. Hynny yw, rŷm ni'n gwybod, er enghraifft, fod gyda ni yng Nghymru sector Gymraeg gref iawn, iawn, ac mae marchnadoedd tramor i'r gwaith sy'n cael ei wneud yn allweddol bwysig. Mae hwnna'n bwynt, efallai, mae eisiau inni gymryd a'i ystyried, sef bod posib inni barhau er gwaethaf Brexit i allu mynd i'r marchnadoedd hynny, i gael partneriaeth i weithio. Hefyd, mae angen sgriwtineiddio beth mae Ofcom a'r BBC yn gwneud o ran, mewn gwirionedd, edrych ar ôl IP, sef yr eiddo deallusol sydd gan gynhyrchwyr yng Nghymru. Mae hwnna'n bwysig yn symud ymlaen, achos mewn gwirionedd dyna o le mae'r buddsoddiad yn dod. Os rydych chi'n gwerthu rhywbeth a'ch bod chi'n cael arian amdano fe, rŷch chi'n gallu buddsoddi yn ôl. Ac mae'r un mor bwysig ystyried - a rwy'n gwybod bod aelodau TAC yn gweld hyn yn bwysig iawn, rheini sy'n cynhyrchu yn arbennig drwy gyfrwng y Saesneg - fod Cymru a phobl Cymru yn cael eu hadlewyrchu'n deg gan gwmnïau o Gymru, os caf i ddweud, ar y lefel rhyngwladol, a bod hynny, wrth gwrs, yn digwydd drwy gyfrwng y Saesneg yn ogystal â'r Gymraeg.
English: Thank you, Dyfrig. Does anybody online want to add to that or want to give an answer? Pauline.
Welsh: Diolch, Dyfrig. Oes unrhyw un ar-lein eisiau ychwanegu neu eisiau ateb hyn? Pauline.
English: Sara, first.
Welsh: Sara, yn gyntaf.
English: Yes, just to add to that by saying that TAC and TAC members, through the years, with the support of Welsh Government and the support of broadcasters, have been visiting markets and film festivals across the world. Of course we want that to continue, and that's why a conversation with Creative Wales in moving forward is going to be very important, and I'm pleased to hear that there will be an international strategy. Without a doubt, it's an important way forward for us, and that Brexit, for example, allows that to happen easily. That's an important thing. But I'm sure we will come to that.
Welsh: Ie, jest i ategu at hynny i gyd gan ddweud bod TAC ac aelodau TAC, ar hyd y blynyddoedd, drwy gymorth Llywodraeth Cymru a chymorth gan ddarlledwyr, wedi bod yn ymweld gyda marchnadoedd a gwyliau ffilm ledled y byd, a dweud y gwir. Wrth gwrs, dŷn ni eisiau hynny i barhau, a dyna pam bod sgwrs gyda Cymru Greadigol, wrth symud ymlaen, a dweud y gwir, yn mynd i fod yn bwysig iawn, a dwi'n falch iawn o glywed fe fydd yna wrth gwrs strategaeth ryngwladol. Heb unrhyw amheuaeth, mae hi'n ffordd bwysig ymlaen inni, a bod Brexit, er enghraifft, yn caniatáu i hynny ddigwydd yn rhwydd. Dyna un peth arall. Ond rwy'n siŵr fe wnawn ni drafod hynny nes ymlaen.
English: We will certainly come to Brexit, without a doubt, yes. Did anyone have anything to add to that before we go back to Tom? Pauline.
Welsh: Yn sicr, byddwn ni yn dod at Brexit - yn sicr. Oedd unrhyw un eisiau ychwanegu rhywbeth at hynny cyn inni fynd yn ôl at Tom? Pauline.
English: Tom, was there anything else that you wanted to add?
Welsh: Tom, oedd yna unrhyw beth oeddech chi eisiau dod nôl arno?
English: Thank you, Sara. We'll have to move on in a moment, but I do want to come back to Dyfrig, because Tom had asked Dyfrig specifically on that point also.
Welsh: Diolch, Sara. Bydd rhaid i ni symud ymlaen mewn munud, ond dwi eisiau dod nôl at Dyfrig, achos roedd Tom wedi gofyn yn benodol i Dyfrig hefyd am hwnna.
English: Well, we have been an informal part of drawing up the strategy. We are aware that that is happening, but there has been a change of chair, and changes in terms of day-to-day management. So, I can't give the full detail in terms of how many meetings we've attended. In terms of the metrics for success, it's difficult, and I accept that. If it were possible for you to come up with a means of measuring success, I'm sure we'd be happy to collaborate with you on that. I'm not sure if you're looking at the number of projects or how much money is coming in or even the impact in moving into the future, because if you do succeed in getting one thing over the line internationally, as it were, it often leads to other things indirectly. So, it's difficult to measure, but I accept that it does need to be measured.
Welsh: Wel, rŷn ni wedi bod yn rhan answyddogol, fel petai; neu anffurfiol, dylwn i ddweud - dim answyddogol - anffurfiol o ffurfio'r strategaeth. Rŷn ni'n ymwybodol bod hynna'n digwydd, ond mae yna newid, wrth gwrs, wedi bod yn y gadeiryddiaeth a hefyd gyda ni yn TAC o ran pwy sydd yn rheoli o ddydd i ddydd. Felly, allaf i ddim yn rhoi'r manylon llawn i chi o faint o gyfarfodydd. O ran mesur llwyddiant, mae'n anodd, a dwi'n derbyn hynna. Pe bai'n bosib dod lan â ffordd o beth byddech chi'n ystyried yw mesur llwyddiant, dwi'n siŵr y byddem ni'n fodlon cydweithio ar hynny. Dwi ddim yn gwybod os ydych chi'n edrych ar nifer y projectau neu eisiau edrych ar faint o arian sy'n dod mewn, neu hyd yn oed ar yr impact, mewn gwirionedd, wrth symud ymlaen, achos os ŷch chi'n llwyddo i gael un peth dros y lein, fel petai, yn rhyngwladol, mae'n aml yn arwain at bethau eraill yn anuniongyrchol. Felly, mae yn anodd ei fesur e, ond dwi'n derbyn bod angen ei fesur e ar yr un pryd.